##  ..…. sz. napirend

*E L Ő T E R J E S Z T É S*

a Képviselő-testület 2019. november 18-i rendkívüli ülésére

Tárgy: Javaslat Budapest Főváros II. Kerületi Önkormányzat Képviselő-testületének az Önkormányzat Szervezeti és Működési Szabályzatáról szóló 13/1992.(VII.01.) önkormányzati rendeletének módosítására

Készítette: ………………………….

 dr. Murai Renáta

Jegyzői Igazgató

Látta: …………………………..

 dr. Szalai Tibor

Jegyző

*A napirend tárgyalása zárt ülést nem igényel.*

Tisztelt Képviselő-testület!

A 2019. október 13-i önkormányzati választásokat követően megalakuló Képviselő-testület működésén néhány változást kívánok átvezetni, amelyek alapjait a Szervezeti és Működési Szabályzatban (a továbbiakban: SzMSz) kell megteremteni.

Fentiek okán módosulna a közmeghallgatás tartásának gyakorisága, valamint a képviselői frakciókra vonatkozó szabályozásban is változásokat javaslok.

Ezen tartalmi jellegű módosítások mellett technikai jellegű, hogy a választásokat követően a Képviselő-testületbe bejutott képviselők felsorolását, az előbb már jelzett változások szerinti frakciók, frakciószövetségek felsorolását, valamint az önkormányzati tanácsadókra vonatkozó szabályokat is rögzíteni kell.

Mindezeket tartalmazza a jelen előterjesztés rendelet-módosítási javaslata, amelynek elfogadásához minősített többségű szavazati arányra van szükség.

Budapest, 2019. november 15.

 Őrsi Gergely

 Polgármester

Budapest Főváros II. Kerületi Önkormányzat Képviselő-testületének
…/2019. (…..) önkormányzati rendelete

az Önkormányzat Szervezeti és Működési Szabályzatáról szóló 13/1992. (VII.01.) önkormányzati rendelet módosításáról

|  |  |
| --- | --- |
| Jelenlegi szövegezés | Javasolt módosítás |
| 41. § (1) A Képviselő-testület évente legalább egyszer előre meghirdetett közmeghallgatást tart. | Budapest Főváros II. Kerületi Önkormányzat Képviselő-testülete Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, Magyarország Alaptörvénye 32. cikk (1) bekezdés d) pontjában, Magyarország helyi önkormányzatairól szóló 2011. évi CLXXXIX. törvény 53. § (1) bekezdés i) pontjában, a közszolgálati tisztviselőkről szóló 2011. évi CXCIX. törvény 239. § (2) bekezdésében meghatározott feladatkörében eljárva a következőket rendeli el:1. §Az Önkormányzat Szervezeti és Működési Szabályzatáról szóló 13/1992. (VII.01.) önkormányzati rendelet (továbbiakban: R.) 41.§ (1) bekezdésének helyébe az alábbi rendelkezés lép:*„41. § (1) A Képviselő-testület évente legalább kétszer előre meghirdetett közmeghallgatást tart.”* |
| 50. § (1)A képviselők tevékenységük összehangolására képviselői frakciót hozhatnak létre.(2) A választásokon önállóan vagy más csoportosulással közösen egyéni képviselőjelölteket állító és a Képviselő-testületben képviselettel rendelkező, az SZMSZ 3. sz. mellékletében felsorolt szervezetekhez tartozó két képviselő frakciót hozhat létre. Egy szervezet tagjai csak egy frakciót alakíthatnak ki. Képviselői frakció több szervezet képviselőiből vagy szervezethez nem tartozó képviselőkből is állhat. Bármely négy képviselő létrehozhat a 3. sz. mellékletben felsorolt szervezetektől eltérő néven képviselői frakciót.(3) Egy képviselő csak egy képviselői frakciónak lehet tagja.(4) A polgármester és az alpolgármester (alpolgármesterek) képviselői frakciónak, pártfrakciónak nem lehet vezetője, tisztségviselője.(5) A Képviselő-testületben működő frakciók felsorolását a 3/a. melléklet tartalmazza. | 2.§Az R. 50. §-a helyébe az alábbi rendelkezések lépnek:*„50. § (1) A képviselők tevékenységük összehangolására képviselői frakciót, illetve frakciószövetséget hozhatnak létre.**(2) A választásokon önállóan vagy más csoportosulással közösen egyéni képviselőjelölteket állító és a Képviselő-testületben képviselettel rendelkező, az SZMSZ 3. sz. mellékletében felsorolt szervezetekhez tartozó két képviselő frakciót hozhat létre. Egy szervezet tagjai csak egy frakciót alakíthatnak ki. Képviselői frakció több szervezet képviselőiből vagy szervezethez nem tartozó képviselőkből is állhat. Bármely négy képviselő létrehozhat a 3. sz. mellékletben felsorolt szervezetektől eltérő néven képviselői frakciót.**(3) Az egyes képviselői frakciók frakciószövetséget hozhatnak létre, amelynek tagja lehet a részt vevő frakciók egyikéhez sem tartozó képviselő is.**(4) Egy képviselő csak egy képviselői frakciónak, illetve frakciószövetségnek lehet tagja.**(5) A polgármester és az alpolgármester(ek) képviselői frakciónak, frakciószövetségnek nem lehetnek vezetői, tisztségviselői.**(6) A Képviselő-testületben működő frakciók, frakciószövetségek felsorolását a 3/a. melléklet tartalmazza. „* |
| 51.§ (1) A képviselői frakció megalakulását a megalakulástól számított 15 napon belül kell írásban bejelenteni a polgármesternél .(2) A bejelentés tartalmazza:*a)* a képviselői frakció elnevezését*b)* a megválasztott vezetők, valamint egyéb tisztségviselők nevét,*c)* a képviselői frakció névsorát,(3) A képviselői frakció megszűnését a vezető jelenti be a polgármesternél.(4) A képviselői frakció feladatainak ellátásához az önkormányzat mindenkori éves költségvetési rendeletében meghatározott mértékű költségvetési támogatásra jogosult. | 3.§Az R. 51. §-a helyébe az alábbi rendelkezések lépnek:*„51. § (1) A képviselői frakció, frakciószövetség megalakulását a megalakulástól számított 15 napon belül kell írásban bejelenteni a polgármesternél.**(2) A bejelentés tartalmazza:**a) a képviselői frakció, frakciószövetség elnevezését;**b) a megválasztott vezetők, valamint egyéb tisztségviselők nevét;**c) a képviselői frakció névsorát, frakciószövetség esetén a benne részt vevő frakciók, illetve képviselők felsorolását.**(3) A képviselői frakció, frakciószövetség megszűnését, illetve az abból történő kilépést a frakció, illetve a frakciószövetség vezetője jelenti be a polgármesternél.**(4) A frakció vagy frakciószövetség feladatainak ellátásához az önkormányzat mindenkori éves költségvetési rendeletében meghatározott mértékű költségvetési támogatásra jogosult. Amennyiben a támogatást a frakciószövetség igényli, úgy azt csökkenteni kell azzal az összeggel, amelyet a szövetségben szereplő frakció/frakciók saját jogon megkaptak.”* |
|  | 4.§Az R. kiegészül az alábbi alcímmel és ahhoz tartozó 64/A.§-sal:*„Önkormányzati tanácsadók**64/A.§ A Képviselő-testület és Bizottságai döntéseinek előkészítésére, valamint a polgármester tevékenységéhez közvetlenül kapcsolódó feladatok ellátására önkormányzati főtanácsadói, tanácsadói munkakörök hozhatóak létre, amely munkakörökben foglalkoztatottak száma együttesen 3 fő. „* |
|  | 5.§(1) Az R. 2. melléklete helyébe e rendelet 1. melléklete lép.(2) Az R. 3. melléklete helyébe e rendelet 2. melléklete lép.(3) Az R. 3/a. melléklete helyébe e rendelet 3. melléklete lép.(4) Az R. 4/a. melléklete helyébe e rendelet 4. melléklete lép |
|  | 6.§Jelen rendelet a kihirdetése napján 18 órakor lép hatályba és az azt követő napon törvény erejénél fogva hatályát veszti. |

Budapest Főváros II. Kerületi Önkormányzat Képviselő-testületének
…/2019. (…..) önkormányzati rendelete

az Önkormányzat Szervezeti és Működési Szabályzatáról szóló 13/1992. (VII.01.) önkormányzati rendelet módosításáról

Budapest Főváros II. Kerületi Önkormányzat Képviselő-testülete Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, Magyarország Alaptörvénye 32. cikk (1) bekezdés d) pontjában, Magyarország helyi önkormányzatairól szóló 2011. évi CLXXXIX. törvény 53. § (1) bekezdés i) pontjában, a közszolgálati tisztviselőkről szóló 2011. évi CXCIX. törvény 239. § (2) bekezdésében meghatározott feladatkörében eljárva a következőket rendeli el:

1. §

Az Önkormányzat Szervezeti és Működési Szabályzatáról szóló 13/1992. (VII.01.) önkormányzati rendelet (továbbiakban: R.) 41.§ (1) bekezdésének helyébe az alábbi rendelkezés lép:

*„41. § (1) A Képviselő-testület évente legalább kétszer előre meghirdetett közmeghallgatást tart.”*

2.§

Az R. 50. §-a helyébe az alábbi rendelkezések lépnek:

*„50. § (1) A képviselők tevékenységük összehangolására képviselői frakciót, illetve frakciószövetséget hozhatnak létre.*

*(2) A választásokon önállóan vagy más csoportosulással közösen egyéni képviselőjelölteket állító és a Képviselő-testületben képviselettel rendelkező, az SZMSZ 3. sz. mellékletében felsorolt szervezetekhez tartozó két képviselő frakciót hozhat létre. Egy szervezet tagjai csak egy frakciót alakíthatnak ki. Képviselői frakció több szervezet képviselőiből vagy szervezethez nem tartozó képviselőkből is állhat. Bármely négy képviselő létrehozhat a 3. sz. mellékletben felsorolt szervezetektől eltérő néven képviselői frakciót.*

*(3) Az egyes képviselői frakciók frakciószövetséget hozhatnak létre, amelynek tagja lehet a részt vevő frakciók egyikéhez sem tartozó képviselő is.*

*(4) Egy képviselő csak egy képviselői frakciónak, illetve frakciószövetségnek lehet tagja.*

*(5) A polgármester és az alpolgármester(ek) képviselői frakciónak, frakciószövetségnek nem lehetnek vezetői, tisztségviselői.*

*(6) A Képviselő-testületben működő frakciók, frakciószövetségek felsorolását a 3/a. melléklet tartalmazza. „*

3.§

Az R. 51. §-a helyébe az alábbi rendelkezések lépnek:

*„51. § (1) A képviselői frakció, frakciószövetség megalakulását a megalakulástól számított 15 napon belül kell írásban bejelenteni a polgármesternél.*

*(2) A bejelentés tartalmazza:*

*a) a képviselői frakció, frakciószövetség elnevezését;*

*b) a megválasztott vezetők, valamint egyéb tisztségviselők nevét;*

*c) a képviselői frakció névsorát, frakciószövetség esetén a benne részt vevő frakciók, illetve képviselők felsorolását.*

*(3) A képviselői frakció, frakciószövetség megszűnését, illetve az abból történő kilépést a frakció, illetve a frakciószövetség vezetője jelenti be a polgármesternél.*

*(4) A frakció vagy frakciószövetség feladatainak ellátásához az önkormányzat mindenkori éves költségvetési rendeletében meghatározott mértékű költségvetési támogatásra jogosult. Amennyiben a támogatást a frakciószövetség igényli, úgy azt csökkenteni kell azzal az összeggel, amelyet a szövetségben szereplő frakció/frakciók saját jogon megkaptak.”*

4.§

Az R. kiegészül az alábbi alcímmel és ahhoz tartozó 64/A.§-sal:

*„Önkormányzati tanácsadók*

*64/A.§ A Képviselő-testület és Bizottságai döntéseinek előkészítésére, valamint a polgármester tevékenységéhez közvetlenül kapcsolódó feladatok ellátására önkormányzati főtanácsadói, tanácsadói munkakörök hozhatóak létre, amely munkakörökben foglalkoztatottak száma együttesen 3 fő. „*

5.§

(1) Az R. 2. melléklete helyébe e rendelet 1. melléklete lép.

(2) Az R. 3. melléklete helyébe e rendelet 2. melléklete lép.

(3) Az R. 3/a. melléklete helyébe e rendelet 3. melléklete lép.

(4) Az R. 4/a. melléklete helyébe e rendelet 4. melléklete lép.

6.§

Jelen rendelet a kihirdetése napján 18 órakor lép hatályba és az azt követő napon törvény erejénél fogva hatályát veszti.

|  |  |
| --- | --- |
| Őrsi Gergelypolgármester | dr. Szalai Tiborjegyző |

ÁLTALÁNOS INDOKOLÁS

A 2019. október 13-i önkormányzati választások indokolta tartalmi és technikai jellegű változások miatt szükséges a rendelet módosítása.

 RÉSZLETES INDOKOLÁS

1-3. §: A közmeghallgatás gyakoriságának és a frakciók létrehozásának új rendszere indokolja a módosításokat.

4 - 5. §: Rögzíteni szükséges az önkormányzati tanácsadók munkakörének lehetőségét, valamint a technikai változások átvezetését tartalmazza.

6. §: A hatályba lépésről, valamint a hatályon kívül helyezésről rendelkezik.

…/2019. (….) önkormányzati rendelet 1. melléklete

SZMSZ 2. sz. melléklet

|  |  |
| --- | --- |
| DrŐrsi Gergely polgármester | Momentum-DK-MSZP-Párbeszéd-LMP |

 Az egyéni választókerületben megválasztott képviselők neve:

|  |  |  |
| --- | --- | --- |
| EVK | Képviselő neve | Jelölő szervezet(ek) |
| 1. | Kiss Roland | Momentum-DK-MSZP-Párbeszéd-LMP-Mindenki Magyarországa |
| 2. | dr. Tompa János | Momentum-DK-MSZP-Párbeszéd-LMP-Mindenki Magyarországa |
| 3. | Besenyei Zsófia | Momentum-DK-MSZP-Párbeszéd-LMP-Mindenki Magyarországa |
| 4. | Gál Andrea | Momentum-DK-MSZP-Párbeszéd-LMP-Mindenki Magyarországa |
| 5. | Majoros András | Momentum-DK-MSZP-Párbeszéd-LMP-Mindenki Magyarországa |
| 6. | Dr. Varga Előd Bendegúz | Momentum-DK-MSZP-Párbeszéd-LMP-Mindenki Magyarországa |
| 7. | Szabó Gyula | Momentum-DK-MSZP-Párbeszéd-LMP-Mindenki Magyarországa |
| 8. | Perjés Gábor | Momentum-DK-MSZP-Párbeszéd-LMP-Mindenki Magyarországa |
| 9. | Dr. Gór Csaba | FIDESZ-KDNP |
| 10. | Tóth Csaba Róbert | Momentum-DK-MSZP-Párbeszéd-LMP-Mindenki Magyarországa |
| 11. | Kovács Márton | Momentum-DK-MSZP-Párbeszéd-LMP-Mindenki Magyarországa |
| 12. | Dr. Csabai Péter | FIDESZ-KDNP |
| 13. | Makra Krisztina | FIDESZ-KDNP |
| 14. | Csere István | FIDESZ-KDNP |

 Kompenzációs listán megválasztott képviselők:

|  |  |  |
| --- | --- | --- |
|  | Képviselő neve | Jelölő szervezet(ek) |
| 1. | Berg Dániel | Momentum-DK-MSZP-Párbeszéd-LMP-Mindenki Magyarországa |
| 2. | dr. Biró Zsolt | FIDESZ-KDNP |
| 3. | Ernyey László | FIDESZ-KDNP |
| 4. | Juhász Veronika Anna | MKKP |
| 5. | Némethy Béla | FIDESZ-KDNP |
| 6. | Riczkó Andrea | FIDESZ-KDNP |

…/2019. (….) önkormányzati rendelet 2. melléklete

SZMSZ 3. sz. melléklet

A II. KERÜLETI ÖNKORMÁNYZATBAN

KÉPVISELETET SZERZETT SZERVEZETEK JEGYZÉKE

Fidesz – Kereszténydemokrata Néppárt

Momentum-DK-MSZP-Párbeszéd-LMP-Mindenki Magyarországa

MKKP

…/2019. (….) önkormányzati rendelet 3. melléklete

SZMSZ 3/a. sz. melléklet

A II. KERÜLETI ÖNKORMÁNYZAT

KÉPVISELŐ-TESTÜLETÉBEN MŰKÖDŐ FRAKCIÓK, FRAKCIÓSZÖVETSÉGEK JEGYZÉKE

Frakciók: DK, Momentum, Fidesz

Frakciószövetségek: Kerületünk az Otthonunk

…/2019. (….) önkormányzati rendelet 4. melléklete

SZMSZ 4/a. sz. melléklet

A PESTHIDEGKÚTI VÁROSRÉSZI ÖNKORMÁNYZAT

EGYÉNI VÁLASZTÓKERÜLETEIBEN

MANDÁTUMOT SZERZETT KÉPVISELŐK JEGYZÉKE

Dr. Csabai Péter 12. sz. vk

Makra Krisztina 13. sz. vk.

Csere István 14. sz. vk.